**SIHTASUTUSE ASUTAMISOTSUS**

**Jõelähtmes (……..2021.a.)**

**Eesti Evangeelse Luterliku Kiriku Jõelähtme Püha Neitsi Maarja Kogudus** registrikood 80210252, aadress Harju maakond, Jõelähtme vald, Jõelähtme küla, Kiriku tee 12/1, 74202, e-posti aadress joelahtme@eelk.ee, edaspidi nimetatud **Asutaja I**, mille esindajana tegutseb registrikaardile kantud juhatuse liige **Margus Kirja**, isikukood 36912182242;

**MTÜ Jõelähtme Kirikumõisa Sõprade Selts**, registrikood **80601742**, aadress Harju maakond, Jõelähtme vald, Jõelähtme küla, Kiriku tee 12/1, 74202, e-posti aadress jkssmtu@gmail.com, edaspidi nimetatud **Asutaja II**, mille esindajana tegutseb registrikaardile kantud juhatuse liige Uku Tuul, isikukood 35802130237;

**Jõelähtme vald**, vallavalitsuse registrikood 75025973, asukoht Postijaama tee 7, Jõelähtme küla, Jõelähtme vald, Harju maakond, e-posti aadress kantselei@joelahtme.ee, edaspidi nimetatud **Asutaja III**, mille esindajana tegutseb …………….. **……………..**, isikukood ……………………;

**kes on otsustanud asutada ning paluvad kanda mittetulundusühingute ja sihtasutuste  
registrisse sihtasutuse alljärgnevate andmetega:**

**1.** Sihtasutuse nimi on **Jõelähtme Kirikumõisa Sihtasutus**.  
**2.** Sihtasutuse asukoht on Harju maakond, Jõelähtme vald, Jõelähtme küla, Kiriku tee 12/1, 74202.  
**3.** Sihtasutuse eesmärgiks on avalikes huvides kinnistul Kiriku tee 12, Jõelähtme vald, Harju maakond (katastritunnus 24504:008:0015) asuvate hoonete ja nende sisustuse, seal hulgas kiriku ja pastoraadihoone ja kinnistul asuva taristu restaureerimis- ja ehitustööde korraldamine ja rahastuse leidmine. Nimetatud kinnistul asuvaid hooneid kasutatakse jumalateenistuste, kiriklike talituste ja kogudusetöö erinevate valdkondade ning avalike kontsertide ja ürituste läbiviimiseks (sh pidulikud aktused, jõulukontserdid jms).   
**4.** Sihtasutus on asutatud määramata ajaks.  
**5.** Asutaja II ja III sissemakset ei tee; Asutaja I annab sihtasutusele üle järgmised rahasummad:  
**5.1.** Eesti Evangeelse Luterliku Kiriku Jõelähtme Püha Neitsi Maarja Kogudus - 1000 eurot;  
**6.** Eelnimetatud rahasummad on asutaja kohustatud kandma selleks avatavale sihtasutuse pangaarvele hiljemalt registripidajale esmakande avalduse esitamise ajaks.  
**7.** Asutajad volitavad juhatuse liiget **Kert Veiperit**, isikukood 35712060231 avama pangakonto asutamisel oleva sihtasutuse nimel sissemaksete tegemiseks. **8.** Asutajad määravad sihtasutuse juhatuse liikmeteks alljärgnevad isikud:  
**8.1.** **Kert Veiper**, isikukood 35712060231, elukoht Ihasalu tee 20, Ihasalu küla, Jõelähtme vald, Harjumaa.  
**8.2.** **Margus Kirja**, isikukood 36912182242, elukoht Kiriku tee 12/1, Jõelähtme, Harjumaa  
**Juhatuse liikmetel on õigus esindada Sihtasutust ühiselt koos.  
9.** Asutajad määravad sihtasutuse nõukogu liikmeteks alljärgnevad isikud:  
**9.1.** **Piret Pintman-Hellaste**, isikukood 47012170228, elukoht Toomla talu, Võerdla küla, Jõelähtme vald, Harjumaa (Asutaja I esindajana);  
**9.2.** **Erik Sepping**, isikukood 36707160282, elukoht Viina talu, Parasmäe tee 34, Parasmäe küla, Jõelähtme vald, Harjumaa (Asutaja I esindajana);  
**9.3.** **Tauno Kibur**, isikukood 36905290246 , elukoht Kehra mnt 6, Kose, Kose vald, Harjumaa (Asutaja I esindajana);  
**9.4**. **Laurits Leedjärv**, isikukood 36008092710, elukoht Tiigi 4-4, Tõravere alevik, Nõo vald, Tartumaa (Asutaja II esindajana);  
**9.5. ………………….**, isikukood ……………………, elukoht ……………………………. (Asutaja III esindajana).  
**10.** Sihtasutuse majandusaasta algus on 01.01 ning lõpp 31.12.  
**11.** Sihtasutuse kavandatav tegevusala on - Enda või renditud kinnisvara üürileandmine ja käitus (68201). **12.** Sihtasutuse sidevahendite andmed on:  
e-mail margus.kirja@gmail.com, mobiil 56647586  
**13.** Asutajad kinnitavad käesolevale asutamisotsusele lisatud sihtasutuse põhikirja (lisa nr 1). Põhikirja kinnitamise kuupäev on käesoleva asutamisotsuse vastuvõtmise kuupäev.  
**14.** Sihtasutuse asutamiskulud kannab Eesti Evangeelse Luterliku Kiriku Jõelähtme Püha Neitsi Maarja Kogudus.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
ees- ja perekonnanimi kirjatähtedega allkiri*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
ees- ja perekonnanimi kirjatähtedega allkiri*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
ees- ja perekonnanimi kirjatähtedega allkiri*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
ees- ja perekonnanimi kirjatähtedega allkiri*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
ees- ja perekonnanimi kirjatähtedega allkiri*

***Asutamisotsuse lisa nr 1*JÕELÄHTME KIRIKUMÕISA SIHTASUTUSE PÕHIKIRI   
1. ÜLDSÄTTED**1.1. Sihtasutuse nimi on Jõelähtme Kirikumõisa Sihtasutus (edaspidi Sihtasutus).  
1.2. Sihtasutus tegutseb sihtasutuste seaduse ja teiste Eesti Vabariigi õigusaktide ning käesoleva põhikirja alusel.  
1.3. Sihtasutuse asukoht on Harju maakond, Jõelähtme vald, Jõelähtme küla, Kiriku tee 12/1, 74202.  
1.4. Sihtasutuse majandusaasta algus on 01.01 ning lõpp 31.12.  
**2. EESMÄRK JA SELLE SAAVUTAMINE**2.1. Sihtasutuse eesmärgiks on avalikes huvides kinnistul Kiriku tee 12, Jõelähtme vald, Harju maakond (katastritunnus 24504:008:0015) asuvate hoonete ja nende sisustuse, seal hulgas kiriku ja pastoraadihoone ja kinnistul asuva taristu restaureerimis- ja ehitustööde korraldamine ja rahastuse leidmine. Nimetatud kinnistul asuvaid hooneid kasutatakse kristlike jumalateenistuste, kiriklike talituste ja kogudusetöö erinevate valdkondade ning avalike kontsertide ja ürituste läbiviimiseks (sh pidulikud aktused, jõulukontserdid jms). Sihtasutuse eesmärgiks on samuti sotsiaalse heaolu ja kultuuripärandi edendamine, elukeskkonna ja kultuurilise mitmekesisuse väärtustamine, lähtudes kiriku õpetusest mille määratleb Eesti Evangeelse Luterliku Kiriku Jõelähtme Püha Neitsi Maarja Kogudus.  
2.2. Sihtasutuse tegevus on suunatud üksnes tema põhikirjaliste eesmärkide saavutamiseks.  
**3. SIHTASUTUSE VARA**3.1. Sihtasutuse rahaline ja mitterahaline vara tekib toetustest, annetustest, kingitustest, pärandustest, sihtotstarbelistest eraldistest, toetusmeetmetest saadud rahastusest ja muust tulust, mida Sihtasutus oma tegevuse käigus saab.  
3.2. Sihtasutusele laekuva vara võtab vastu ja selle üle arvepidamise korraldab ning vara säilimise eest vastutab Sihtasutuse juhatus.  
3.3. Sihtasutuse vara kasutamine ja käsutamine toimub üksnes vastavalt Sihtasutuse eesmärgile ja vastavalt käesolevale põhikirjale.  
3.4. Sihtasutus ei jaga oma vara või tulu ega anna materiaalset abi või rahaliselt hinnatavaid soodustusi oma asutajale, juhtimis- või kontrollorgani liikmele, temale viimase 12 kuu jooksul annetusi teinud isikule või sellise isiku juhtimis- või kontrollorgani liikmele ega nimetatud isikutega seotud isikutele.   
3.5. Juhatus korraldab raamatupidamist vastavalt raamatupidamise seadusele ja muudele õigusaktidele. Pärast majandusaasta lõppu koostab juhatus raamatupidamise aasta- ja tegevusaruande õigusaktidega sätestatud korras. Aruande vaatab üle või auditeerib sõltumatu audiitor, kui selline kohustus tuleneb seadusest. Raamatupidamise aastaaruande esitab juhatus kinnitamiseks nõukogule nelja kuu jooksul majandusaasta lõppemisest arvates ning kinnitatud majandusaasta aruande esitab juhatus äriregistrile.  
**4. NÕUKOGU**4.1. Sihtasutusel on nõukogu ja juhatus.  
4.2. Nõukogu on Sihtasutuse tegevust kavandav organ, kes korraldab Sihtasutuse juhtimist ning teostab järelevalvet Sihtasutuse tegevuse üle.  
4.3. Sihtasutuse nõukokku kuulub neli kuni kuus liiget, kes nimetatakse ametisse kolmeks  
aastaks. Nõukogu koosseis kujuneb järgnevalt:  
4.3.1. kolm liiget määrab ja kutsub tagasi Eesti Evangeelse Luterliku Kiriku Jõelähtme Püha Neitsi Maarja Koguduse juhatus;  
4.3.2. ühe liikme määrab ja kutsub tagasi Jõelähtme Kirikumõisa Sõprade Selts;  
4.3.3. ühe liikme määrab ja kutsub tagasi Jõelähtme Vallavalitsus (kui haldusreformi vms tulemusel selline kohalik omavalitsus kaob, siis see omavalitsus, mille territooriumil asub Jõelähtme kirikuhoone);  
4.4. Nõukogu liikme määranud isikul on õigus nõukogu liige igal ajal sõltumata põhjusest tagasi kutsuda.  
4.5. Kui üks või mitu punkti 4.3. kohaselt nõukogu liiget määrama õigustatud isikut on õigusjärglaseta lõppenud, nimetavad nende asemel uued nõukogu liikmed kõik allesjäänud nõukogu liiget määrama õigustatud isikut ühiselt.  
4.6. Nõukogu liikmetele ei maksta nõukogu liikme ülesannete täitmise eest tasu.  
4.7. Nõukogu tegevust korraldab nõukogu esimees. Esimehe kandidaadi nimetab Eesti Evangeelse Luterliku Kiriku Jõelähtme Püha Neitsi Maarja Koguduse juhatus. Nõukogu otsuste vastuvõtmisel on häälte võrdse jagunemise puhul otsustav esimehe hääl.  
4.8. Nõukogu pädevusse kuuluvad muuhulgas:  
4.8.1. tegevuskava kinnitamine Sihtasutuse eesmärkide elluviimiseks;  
4.8.2. juhatuse aruannete kinnitamine Sihtasutuse majandustegevuse ja majandusliku olukorra kohta;  
4.8.3. juhatuse koostatud majandusaasta eelarve kinnitamine ja rahaliste vahendite sihipärase kasutamise kontrollimine;  
4.8.4. juhatuse liikmete määramine ja tagasikutsumine;  
4.8.5. juhatuse liikmetele makstava tasu suuruse ja tasustamise korra määramine;  
4.8.6. audiitorite arvu määramine, audiitori nimetamine ja tasustamise korra määramine;  
4.8.7. erakorralise audiitorkontrolli määramine;  
4.8.8. muude seadusest tulenevate ülesannete täitmine.  
4.9 Nõukogu koosolekud toimuvad vastavalt vajadusele, kuid mitte harvem kui üks kord kvartalis. Koosoleku kutsub kokku nõukogu esimees või teda asendav nõukogu liige. Nõukogu koosolek kutsutakse kokku, kui seda nõuab asutaja, nõukogu liige või juhatus. Koosoleku kutse saadetakse nõukogu liikmetele kirjalikult või elektroonselt vähemalt seitse päeva enne koosoleku toimumist. Kutses peab olema ära märgitud koosoleku toimumise aeg ja koht ning koosoleku päevakord. Vajadusel võib nõukogu koosolekuid pidada ka elektrooniliselt.  
4.10. Nõukogu koosolek on otsustusvõimeline, kui sellest võtab osa üle poole nõukogu liikmetest. Nõukogu otsused võetakse vastu lihthäälteenamusega (st koosolekul osalevatest nõukogu liikmetest üle poole peab olema otsuse poolt), kui põhikirjas ei ole ette nähtud teisiti. Igal nõukogu liikmel on üks hääl. Sihtasutuse juhatuse liikme kandidaadid nimetab Eesti Evangeelse Luterliku Kiriku Jõelähtme Püha Neitsi Maarja Koguduse juhatus.   
4.11. Nõukogu koosolekud protokollitakse. Protokolli kantakse nõukogu liikme eriarvamus juhul, kui ta seda soovib. Protokoll saadetakse nõukogu liikmetele üle vaatamiseks elektrooniliselt hiljemalt 10-ndal päeval pärast koosoleku toimumist. Nõukogu otsused jõustuvad nende vastuvõtmise hetkest ning on juhatusele kohustuslikud.  
4.12. Nõukogul on oma ülesannete täitmiseks õigus tutvuda kõigi Sihtasutuse dokumentidega, samuti kontrollida raamatupidamise õigsust, vara olemasolu ning Sihtasutuse tegevuse vastavust põhikirjale ja nõukogu otsustele.

4.13. Nõukogul on õigus oma koosolekul 2/3 häälteenamusega nõukogu liikmelisusest välja arvata nõukogu liige, kelle tegevust ta hindab vastukäivaks sihtasutuse eesmärgile.   
**5. JUHATUS**5.1. Juhatus on Sihtasutuse täidesaatev organ, kes esindab Sihtasutust suhetes kolmandate isikutega ja juhib Sihtasutust. Juhatus peab Sihtasutuse juhtimisel järgima nõukogu seaduslikke korraldusi ja täitma Põhikirjast tulenevaid ülesandeid. Tehinguid, mis väljuvad igapäevase majandustegevuse raamest, võib juhatus teha ainult nõukogu nõusolekul, sealhulgas kinnisasjade ja registrisse kantud vallasasjade omandamine, võõrandamine ja koormamine. Sihtasutuse juhatusse nimetab nõukogu üks kuni kolm liiget kolmeks aastaks. Juhatuse liikmetel on õigus esindada Sihtasutust kõigis õigustoimingutes ainult ühiselt ja koos. Juhatuse liikmete töökord ja muud tingimused (sh tasustamise kord) määratakse kindlaks juhatuse liikme ja Sihtasutuse vahelises lepingus, mille sõlmimise ja tingimused otsustab nõukogu. Nõukogu võib juhatuse liikme igal ajal tagasi kutsuda lähtudes seadusest. Juhatus esitab nõukogule vähemalt kord kvartalis ülevaate Sihtasutuse tegevusest ja majanduslikust seisundist ning teatab nõukogule viivitamatult Sihtasutuse majandusliku seisundi olulisest halvenemist ja muudest Sihtasutuse tegevusega seotud olulistest asjaoludest.  
5.2 Juhatuse ülesandeks on muuhulgas:  
5.2.1. käsutada Sihtasutuse vara ja rahalisi vahendeid põhikirjaliste eesmärkide täitmiseks;  
5.2.2. täita nõukogu seaduslikke otsuseid ja vastutada Sihtasutuse töö edukuse eest;  
5.2.3. koostada Sihtasutuse kalendriaasta tööplaan, valmistada ette materjalid nõukogu koosolekuteks ja korraldada nõukogu koosoleku protokolli kätte toimetamine nõukogu liikmetele;  
5.2.4. korraldada nõukogu poolt kinnitatud tegevuskava, tööplaani ja Sihtasutuse tegevusega seotud muude programmide ning projektide täitmist;  
5.2.5. korraldada Sihtasutuse raamatupidamist ja majandusaasta aruande koostamist vastavalt riigi õigusaktidele;  
5.2.6. sõlmida Sihtasutuse nimel lepinguid ja anda volikirju;  
5.2.7. sõlmida Sihtasutuse nimel töölepinguid, muuta ja lõpetada neid;  
5.2.8. korraldada koostööd riigi ja kohalike omavalitsustega ning avalik- ja eraõiguslike juriidiliste isikutega;  
5.2.9. täita muid seadusest ja käesolevast põhikirjast tulenevaid ülesandeid.  
**6. PÕHIKIRJA MUUTMINE**6.1. Põhikirja võib muuta Sihtasutuse nõukogu seaduses ja põhikirjas sätestatud juhtudel ja korras. Põhikirja muutmise otsus on vastu võetud, kui selle poolt hääletavad kõik Sihtasutuse nõukogu liikmed.  
6.2. Nõukogu võib põhikirja muuta üksnes muutunud asjaolude arvesse võtmiseks, järgides Sihtasutuse eesmärki.  
**7. AUDIITOR**7.1. Juhul, kui audiitorkontroll on seadusest tulenevalt kohustuslik, siis nimetab audiitori  
Sihtasutuse nõukogu kuni kolmeks aastaks. Audiitori tasustamise korra ja audiitori  
tagasikutsumise otsustab nõukogu.  
**8. SIHTASUTUSE ÜHINEMINE, JAGUNEMINE JA LÕPETAMINE**8.1. Sihtasutuse lõpetamise otsustab nõukogu kui Sihtasutuse eesmärgid on saavutatud, eesmärkide saavutamine on võimatu või kui Sihtasutuse jooksvate tegevus- ja majanduskulude katmine ei ole võimalik. Lõpetamise otsuse vastuvõtmiseks peavad selle poolt hääletama kõik nõukogu liikmed.  
8.2. Sihtasutuse lõpetamine võib toimuda ka muudel seaduses ettenähtud juhtudel.  
8.3. Sihtasutuse likvideerijateks on juhatuse liikmed, kui Sihtasutuse tegevuse lõpetamise otsuses ei ole ette nähtud teisiti.  
8.4. Sihtasutuse lõpetamisel antakse pärast võlausaldajatele kõikide nõuete tasumist alles jääv vara üle Eesti Evangeelse Luterliku Kiriku Jõelähtme Püha Neitsi Maarja Kogudusele või Eesti Evangeelsele Luterlikule Kirikule.   
Põhikiri on kinnitatud käesoleva asutamislepingu lisana ………………...a.